 Hùn-ùn... Àwọn ohun tí ń da Nàìjíríà láàmú gan-an nìyí.Ọlọrun ń yan Olórí fún wa, gẹgẹ bí èrò, ìwà àti ìṣesí àwa fúnra wa.Kò sí olórí kankan tó dáa lójú wa. Èmi ò gbàgbọ pé kò lè sí olórí tó dáa. Ìwà tí a bá ń hù sí wọn ńkọ?Bí Tinúbú bá ń sọ àléébù Àtíkù, tí Àtíkù náà ń sọ àléébù Tinúbú, Òṣèlú kan náà ni wọn. Ó yẹ kí àwa mẹkúnnù ṣọra láti máa dá sí i. Ohun tí ó kàn wá jù ni àdúrà àti ìkóra-ẹni-níjàánu. Kí á ṣọra fún ìwà ìdàlúrú, kí á yé bu ẹnu àtẹ lu olórí tí Ọlọrun bá yàn fún wa. Kí a gba kádàrá, kí a sì máa bẹ Ọlọrun Ọba lórí àṣeyọrí àti ìyípadà sí rere lórí olórí wa.Ẹ jẹ kí ọkàn wa ó mọ sí ẹnikẹni tí Ọlọrun bá yàn fún wa nínú oṣù tí ń bọ, kí a ṣe tán láti gbárùkù tì í lọdọ àwọn alátakò rẹ.Kò yẹ kí àwa ará ìlú tún máa dá kú ìṣòro Olórí wa, nígbà tí àwọn Òṣèlú alátakò rẹ bá ń dà á láàmú...mo dákẹ díẹ ná...mo sì fi ìyókù síkùn bí àwọn àgbààgbà...Mo júbà ooÌbà Ọlọrun ÈdùmàrèÌbà Kábíèsí Ọlọtà OdòÌbà ỌkùnrinÌbà ObìnrinÌbà ỌmọdéÌbà ẹyin àgbààgbàẸ jẹ kó yẹ mí oo.ÌȘỌLÁ Sauban Àlàdé Orí-Àrán lèmi ń jẹẸṣọ Ọmọ Ọlọtà Odò 